Il-Kumitat tax-Xogħol tal-Kamra tad-Deputati beda d-disksusjoni dwar il-proċedurea li trid tiġi addottata dwar il-mozzjoni tat-tneħħija tal-Imħallef Lino Farrugia Sacco  mill-kariga tiegħu bl-Ispeaker Anglu Farrugia jipproponi li l-Kumitat jieħu pariri minn esperti legali wara ittra li l-avukati  tal-Imħallef Farrugia Sacco bagħtu lill-istess Kumitat. Fl-ittra tagħhom, l-avukati qalu li l-mozzjoni dwar l-impeachment, li kienet ipprezentata fil-legislatura ta’ qabel, m’għadhiex fis-seħħ anke  minhabba li l-Prim Minsitru ta’ dak iż-żmien, Lawrence Gonzi, li kien ippreżenta l-mozzjoni illum m’għadux membru tal-Kamra.  Fakkru wkoll lill-Kumitat illi hemm rikors Kostituzjzonali quddiem il-Qorti dwar il-kompożizzjoni tal-Kummissjoni għall-Amminsitrazzjoni tal-Gustizzja li għamlet ir-rapport. L-avukati lmentaw li l-Imħallef Farrugia Sacco ma kienx għadu rcieva koppja tar-rapport tal-Kummissjoni. L-Ispeaker Farrugia minnufih ta struzzjonijeit biex dan ir-rapport jingħata lill-Imħallef. Il-Viċi Prim Minsitru Louis Grech qabel mal-proposta tal-Ispeaker Farrugia li jitieħed parir legali  u rrimarka li ma keinx aċċettabbli li l-media kellha informazzjoni mir-rapport tal-Kummissjoni qabel dan ingħata lill-iSpeaker u qabel rah il-Prim Minsitru u l-Kap tal-Oppożizzjoni. L-iSpeaker Farrugia qal li skont il-Kostituzjzoni kellu jkun hu -ewwel persuna li jkun jaf bir-rapport u qal li saħansitra ġie avviċinat mill-medja biex jitkellem dwar ir-rapport meta lanqas kien għandu.  Huwa qal li dan ma kienx aċċettabbli u l-każ ma kienx se jieqaf hemm. Il-Viċi Kap tal-Oppożizzjoni Mario Demarco qal li kien ta’ skumdità li rapport sensisttiv ingħata lill-media qabel. Huwa qal li l-Kumitat tal-Kamra kellu jagħti effett lill-kliem tal-Prim Minsitru li l-proċess ta’ impeachment jitkompla minnufih. Il-Kumitat kellu jaqbel li l-mozzjoni kienet valida bħalma kien ġara fil-każ tal-mozzjoni ta’ impeachment kontra l-Imħallef Anton Depasquale. Il-Whip tal-Gvern Karmenu Abela qal li l-Kumitat kellu jaċċerta ruħu fuq proċedura korretta fuq mozzjoni ippreċentata minn persuna li m’għadiex deputat u fakkar li l-Prim Minsitru kien qal ukoll illi l-Parlament kellu jimxi skont il-Kostituzzjoni u l-l-liġijiet tal-pajjiz. L-iSpeaker fakkar li fil-każ tal-Imħallef Depasquale kemm il-mozzjoni u kemm ir-rapport tal-Kummissjoni kienu tlestaew fl-istess legislatura għalkemm il-mozzjoni kienet diskussa żewġ legislaturi wara.  Qal li fil-kaz preżenti, r-rapport tal- Kummissjoni tlesta f’legislatura differenti minn meta saret il-mozzjoni. L-Avukat Demarco sostna li jekk il-Kumitat parlamentari kien jaqbel li l-mozzjoni kienet valida ma kienx hemm ħtiega ta’ pariri legali.  Huwa ppropona li d-deċizjoni mill-Kumitat tax-Xogħol tal-Kamra titieħed f’seduta oħra biex iż-żewg naħat jieħdu l-pariri legali meħtieġa. Sadanittant, l-istess Kumitat qabel li jittiehdu mill-anqas  tliet seduti għad-diskussjoni dwar il-mozzjoni tal-Oppozizzjoni li tattakka l-Avviz Legali dwar iċ-ċittadinanza bl-Oppożizzjoni titlob aktar seduti. Il-Gvern ippropona wkoll li fl-ewwel seduta tal-Kumitat tal-Abbozzi ta’ Liġijiet dwar l-unjoni ċivili, jinstemgħu gruppi li esprimew ruħhom  dwar l-abbozz. Il-Whip tal-Oppożizzjoni David Agius qal li ried jikkonsulta mal-grupp parlamentari Nazzjonalsita fuq dan.  Kien hemm qbil li l-Kumitat tal-Privileġġi jibda jisma’ l-Prim Minsitru bħala l-ewwel xhud fil-każ ta’ ksur ta privileġġ li kien tqajjem mill-Kap tal-Oppożizzjoni . Is-Sur Agius talab li fil-każ ta’ stqarrijiet ministerjali il-Minsitru u l-kelliem ewleini tal-Oppożizzjoni ma jkolljhomx limitu ta’ ħin beix jitkellmu dwar l-istqarrija li tkun saret. L-Ispeaker irrimarka li kien ta ruling dwar dan fl-imgħoddi u li  dik kient tgħodd.  Qal li meta ma esiġix id-dixcxiplina ittieħdet seduta sħiħa jsiru l-mistoqsijiet b’mod li l-Kamra kienet tilfet żewġ seduti sħaħ fuq stqarrija waħda.